kalixlouiis/myanmar-wikipedia-corpus huggingface dataset:
ဂေဟဗေဒဆိုင်ရာ လုပ်ဆောင်မှု ပံ့သကူသားစား တိရစ္ဆာန်များသည် ဆွေးမြေ့နေသောသက်ရှိများကို ဖယ်ရှားပေးခြင်းဖြင့် သဘာဝပတ်ဝန်းကျင် သန့်ရှင်းရေးကို လုပ်ဆောင်ပေးသောကြောင့် ဂေဟစနစ်တွင် အခြေခံကျသော အခန်းကဏ္ဍမှပါဝင်နေကြလေသည်။
ရောဂါဘယ ကူးစက်ခြင်း ပံ့သကူသားစားမှုသည် တိရစ္ဆာန်များအကြားတွင် ရောဂါဘယကူးစက်မှုအား တိုက်ရိုက်အဖြစ်ရော သွယ်ဝိုက်၍ပါ ဖြစ်ပွားစေနိုင်စွမ်းရှိသည်။
ရောဂါပိုးမွှားရှိသည့် ပံ့သကူသား အသေကောင်များကို စားသုံးသော တိရစ္ဆာန်များသည် အချို့သော ရောဂါပိုးမွှားများကို သယ်ဆောင်သူဖြစ်လာနိုင်ပြီး အကျိုးဆက်အနေဖြင့် ကိုယ်တိုင်ပါ ကူးစက်ခံရနိုင်ခြေရှိလာနိုင်လေသည်။
ဤဖြစ်စဉ်၏ သာဓကတစ်ခုမှာ ကူးစက်ခံထားရသည့် အသေကောင်များကို စားသုံးသော ပံ့သကူသားစားများကြောင့် တီဘီရောဂါ ကူးစက်မှုနှုန်းတိုးလာခြင်းဖြစ်သည်။
အလားတူဖြစ်စဉ် နောက်တစ်ခုမှာ ခွေးရူးပြန်ရောပိုး ကူးစက်ခံထားရသည့် လင်းနို့ အသေကောင် ပံ့သကူသားများကို စားသုံးသော မြောက်အမေရိကတိုက်မှ မြွေပါမျိုးစိတ် (Mephitis mephitis) များကြောင့် အဆိုပါရောဂါပိုးကူးစက်မှုများ တိုးပွားလာခြင်းပင်ဖြစ်သည်။
ခြိမ်းခြောက်ခံနေရမှုများ ကမ္ဘာတဝှမ်းလုံးတွင်ရှိသော ပံ့သကူသားစား တိရစ္ဆာန်အများစုသည် မျိုးသုဉ်းမှုအန္တရာယ်နှင့် ရင်ဆိုင်ကြုံတွေ့နေရလျှက်ရှိကြ၏။
အထူးသဖြင့် လင်းတငှက်များသည် လူသားများ၏ မယုံနိုင်လောက်အောင် နှိပ်စက်ညှဉ်းပန်းမှုနှင့် ခြိမ်းခြောက်မှုများကို ရင်ဆိုင်ခဲ့ရလေသည်။
၂၀၀၆ ခုနှစ် ဒေသဆိုင်ရာအစိုးရများ၏ တားမြစ်ပိတ်ပင်ခြင်းမပြုမီတွင် တိရစ္ဆာန်ကုသဆေး Diclofenac ကြောင့် အာရှတိုက်တွင် ဂျစ်ပ် လင်းတများ အကောင်ရေ အနည်းဆုံး ၉၅% ဆုံးရှုံးမှုကို ဖြစ်ပေါ်စေခဲ့လေသည်။
လူဦးရေ များပြားလာခြင်း၊ လင်းတများ၏ အစားအစာ အရင်းအမြစ်များကို လူသားများမှ လွန်ကဲစွာ အမဲလိုက်ခြင်းနှင့် တိရစ္ဆာန် မွေးမြူရေးစနစ်များပြောင်းလဲမှုတို့ ကြောင့် အနောက်အာဖရိကရှိ လင်းတမျိုးစိတ်များမှာ အကောင်ရေကျဆင်းလာကာ နေရပ်ဇာတိမြေဆုံးရှုံးခြင်းနှင့် အစာရေစာ ပြတ်လပ်ခြင်းတို့ကို ဖြစ်ပေါ်စေလေသည်။
လူသားများ၏ ဖျော်ဖြေရေးတစ်ခုအနေဖြင့် အပျော်တမ်းအမဲလိုက်လေ့ရှိသော တိရိစ္ဆာန်မျိုးစိတ်များ၏ အရေအတွက်တိုးပွားလာစေရန် ၎င်းတို့ကိုအမဲလိုက်​လေ့ရှိသည့် အချို့သော သားရဲတိရစ္ဆာန်များကို အဆိပ်ခတ်ခြင်းသည် ဥရောပတွင် သမရိုးကျ အမဲလိုက်ခြင်းဆိုင်ရာ ဓလေ့တစ်ခုအဖြစ်ရှိနေဆဲဖြစ်ပြီး ထိုသို့အဆိပ်ခပ်ခြင်းကြောင့် အဆိပ်သင့်၍ သေဆုံးသွားသော အသေကောင်များကို စားသုံးသည့် လင်းတများတွင်လည်း ထပ်ဆင့်၍ အဆိပ်သင့်ခြင်းကို ဖြစ်စေလေသည်။
လူသားများအပေါ် ကောင်းကျိုးချမ်းသာဖြစ်စေမှုများ ကြီးစိုးသော (သို့) အထွဋ်အထိပ် ပံ့သကူသားစားများ ဟူ၍ လူသိများသည့် စွမ်းဆောင်ရည်မြင့် ပံ့သကူသားစား တိရစ္ဆာန်များသည် လူသားများအပေါ် ကျန်းမာရေးဆိုင်ရာ အကျိုးကျေးဇူးများ ပေးစွမ်းနိုင်စွမ်းရှိကြသည်။
လင်းတများကဲ့သို့ ကြီးစိုးသော ပံ့သကူသားစား တိရစ္ဆာန် အကောင်ရေ တိုးပွားလာခြင်းသည် ကြွက်ကဲ့သို့ အခွင့်ကောင်းယူတတ်သည့် အကောင်ငယ် ပံ့သကူသားစား အရေအတွက်အား ကျဆင်းစေနိုင်၏။
ထိုအကောင်ငယ် ပံ့သကူသားစား တိရစ္ဆာန်များသည် များသောအားဖြင့် ကူးစက်ရောဂါပိုးမွှားများ သယ်ဆောင်ခြင်းနှင့် ရောဂါဘယများဖြစ်ပွားစေခြင်းကို ဖြစ်စေနိုင်ကြသည်။
လူသားများအတွင်း၌ thumb|ဒုတိယကမ္ဘာစစ်အတွင်း (ဘာလင်တိုက်ပွဲအပြီး)၊ Tempelhof borough ရှိ Manfred-von-Richthofen-Straße ဒေသတွင် ဒုတိယကမ္ဘာစစ်အတွင်း မြင်းအသေကောင်တစ်ကောင်အား စားသုံးရန်အလို့ငှါ ယူဆောင်နေကြသော အမျိုးသားများ ၁၉၈၀ ခုနှစ်များတွင် လူးဝစ် ဘင်ဖို့ဒ် (Lewis Binford) ဟုအမည်ရသော ရှေးဟောင်းသုတေသနပညာရှင်တစ်ဦးက အစောပိုင်းခေတ်ကာလများ၌ လူသားများသည် အမဲလိုက်ခြင်းမှမဟုတ်ဘဲ ပံ့သကူသားစားခြင်းကဲ့သို့ အခြားသောနည်းလမ်းများမှနေ၍လည်း အသားများကို အဓိကရရှိခဲ့ကြောင်း အဆိုပြုခဲ့ဖူးသည်။
၂၀၁၀ ခုနှစ်တွင် ဒန်းနစ် ဘရမ်ဘဲလ် (Dennis Bramble) နှင့် ဒန်နီယယ် လိုင်ဘာမန် (Daniel Lieberman) ဆိုသည့် ပညာရှင်နှစ်ဦးကလည်း အစောပိုင်းကာလများမှ အသားစားသည့် လူသား ဘိုးဘေးများတွင် ပံ့သကူသား ရှာဖွေခြင်းနှင့် အမဲလိုက်ခြင်းစွမ်းရည်ကို တိုးတက်လာစေသည့် ခရီးဝေးပြေးနိုင်ခြင်းကဲ့သို့သော အမူအကျင့်များပြောင်းလဲဖွံ့ဖြိုးလာမှုကြောင့် လူသားများသည် အသေကောင် ပံ့သကူသားရှိရာ နေရာများဆီသို့ ပိုမိုလျင်မြန်စွာရောက်ရှိနိုင်စွမ်းရှိလာကြသည့်အပြင် တိရစ္ဆာန်တစ်ကောင်နောက်သို့လိုက်လံ၍ အမဲလိုက်ရာတွင်လည်း ဝေးကွာစွာ ပြေးလွှားရမှုကြောင့် အပူလွန်ကဲမှုနှင့် မောပန်းမှုဖြစ်ပေါ်နေသော ၎င်း သားကောင် တိရစ္ဆာန်အား သတ်ဖြတ်နိုင်ရန် သေချာသော အကွာအဝေးသို့ နီးကပ်စွာ ရောက်သည်အထိ အမဲလိုက်နိုင်စွမ်းရှိလာကြခြင်းဖြစ်နိုင်ကြောင်း အဆိုပြုခဲ့ကြသည်။
ဓာတ်ပုံများ မှတ်စုများ ကိုးကား ကဏ္ဍ:ဂေဟဗေဒ။
ပေါ်တယ် () သည် Valve မှ ဖန်တီးထုတ်ဝေသော ၂၀၀၇ ပဟေဠိပလပ်ဖောင်းဂိမ်းတစ်ခုဖြစ်သည်။
ဆက်စပ်ကြည့်ရှုရန် ပေါ်တယ် ၂ ကိုးကား ပြင်ပလင့်ခ် Official website – The Orange Box ကဏ္ဍ:ဗွီဒီယိုဂိမ်းများ။
ပေါ်တယ် ၂ () သည် ဝင်းဒိုးစ်၊ Mac OS X၊ လင်းနပ်စ်၊ ပလေးစတေရှင် ၃ နှင့် Xbox 360 အတွက် Valve မှ ထုတ်လုပ်သည့် ၂၀၁၁ ပဟေဋ္ဌိ-ပလပ်ဖောင်း ဗီဒီယိုဂိမ်းဖြစ်သည်။
ကိုးကား ပြင်ပလင့်ခ် "Teach with Portals" "Portal 2: Creating a Sequel to a Game that Doesn't Need One" presentation at the 2012 Game Developers Conference, March 7, 2012 Portal 2 presentation by Erik Wolpaw, as part of the New York University Game Design Series, May 6, 2011 The Final Hours of Portal 2, a digital book by Geoff Keighley ကဏ္ဍ:ဗွီဒီယိုဂိမ်းများ။
Guadalajara သည် Jalisco ပြည်နယ်၏ မြို့တော် မက္ကဆီကိုမြို့ဖြစ်သည်။
၎င်းသည် Valle de Atemajac ဟုလူသိများသော ပထဝီဝင်နယ်မြေအတွင်း မက္ကဆီကိုအနောက်ပိုင်းတွင် တည်ရှိသည်။
Mexico] ၏ အရေးအကြီးဆုံး နိုင်ငံရေး၊ စီးပွားရေး၊ လူမှုရေး၊ ယဉ်ကျေးမှုနှင့် ခရီးသွားစင်တာများထဲမှ တစ်ခုဟု သတ်မှတ်ခံထားရသည်။
နိုင်ငံတော်အဆင့်တွင်၊ Third economic nucleus အဖြစ် GDP ဒေါ်လာ 124,047 သန်းဖြင့် ဖွဲ့စည်းထားပါသည်။
2019 ခုနှစ်တွင်၊ မြို့တော်၏စီးပွားရေးသည် ကုန်သွယ်မှု၊ ဝန်ဆောင်မှုနှင့် စက်မှုလုပ်ငန်းအပေါ်အခြေခံသည်။
stria အထူးသဖြင့် နည်းပညာစက်မှုလုပ်ငန်းသည် မြို့တော်တွင် ဌာနချုပ်ရှိသော နိုင်ငံတကာကုမ္ပဏီ အများအပြားရှိသောကြောင့် ၎င်းအား Silicon Valley ၏ Mexico] ဟုခေါ်သည်။
Jalisco သည် mariachi၊ charrería နှင့် tequila တို့၏ ဘုံဗိမာန်ဖြစ်သောကြောင့် Mexico ၏ နိုင်ငံခြားတွင် အရေးကြီးသော ယဉ်ကျေးမှုစင်တာနှင့် ကိုးကားအချက်ဖြစ်သည်။
Guadalajara တွင် နှစ်စဉ်ကျင်းပမြဲဖြစ်သော Guadalajara International Film Festival နှင့် Guadalajara International Book Fair နှင့် Spanish speaking နှင့် ဒုတိယအကြီးဆုံး ကမ္ဘာပေါ်တွင် အရေးအကြီးဆုံး Frankfurt၊ Germany ပြီးနောက် ကမ္ဘာ။
နောက်မျိုးဆက် () သည် ၂၀၁၈ ခုနှစ်က ထုတ်လုပ်သော အမေရိကန် ကနေဒါ တရုတ် အန်နီမေရှင်းဇာတ်လမ်းဖြစ်သည်။
သရုပ်ဆောင် ဂျွန် ကရက်စင်စကီ၊ Charlyne Yi၊ ဂျေးဆန် ဆူဒီကစ်၊ မိုက်ကယ် ပီနာ၊ ဒေးဗစ် ခရော့စ်၊ ကွန်ဒစ် ဝူ၊ ကီယာနာ လီဒီ၊ အန်နာ အာကာနာ နှင့် Fred Tatasciore တို့ပါဝင်သည်။
အကျဉ်းချုပ် ထိပ်တန်းလျှို့ဝှက်စက်ရုပ်တစ်ရုပ်နှင့် ခင်မင်ရင်းနှီးမှုသည် အထီးကျန်မိန်းကလေးတစ်ဦး၏ဘဝအား အနိုင်ကျင့်မှု၊ မကောင်းသော ဘော့တ်များနှင့် အကြံအစည်အရူးများကို ခံယူကာ စိတ်လှုပ်ရှားဖွယ်စွန့်စားခန်းအဖြစ် ပြောင်းလဲပေးသည်။
သရုပ်ဆောင်သည် ဂျွန် ကရက်စင်စကီ အဖြစ် ၇၇၂၃ (7723) Charlyne Yi အဖြစ် မိုင်း စု (Mai Su)Pronounced "May". ဂျေးဆန် ဆူဒီကစ် အဖြစ် ဂျက်စတင် ပင်း (Justin Pin) / အဲရီးဇ် (Ares) မိုက်ကယ် ပီနာ အဖြစ် မိုမို (Momo) ဒေးဗစ် ခရော့စ် အဖြစ် ဒေါက်တာ တန်နာ ရိုက်စ် (Dr. Tanner Rice) / ကယူ-ဘော့တ်များ (Q-Bots) ကွန်ဒစ် ဝူ အဖြစ် မိုလီ စု (Molly Su) ကီယာနာ လီဒီ အဖြစ် ဂရင်းဝုဒ် (Greenwood) အန်နာ အာကာနာ အဖြစ် အနီ (Ani) ကီတာနာ တန်ဘူလ် အဖြစ် အာရ်ဂျေ (RJ) ဂျက် ဂျာဂျင်စမား အဖြစ် ဂျူနီယာ (Junior) ဣဇက် ရိုင် ဘရောင်း အဖြစ် ရစ်ခ် (Ric) ဘက်ဆီ ဆိုဒါရို အဖြစ် ဂိတ် (Gate) Fred Tatasciore အဖြစ် ရဲစက်ရုပ်များ (Police Robots) / Robot Podium / ကြေညာသူ (Announcer) ဆုများနှင့် ဇကာတင်ဆုများ ဆု အခမ်းအနားကျင်းပမည့်ရက် ကဏ္ဍ ရရှိသူ ရလဒ် ကိုးကား Annie Awards ၂ ဖေဖော်ဝါရီ ၂၀၁၉ အန်နီမေးတက်ရုပ်ရှင်ထုတ်လုပ်ခြင်းတွင် ကာတွန်းအကျိုးသက်ရောက်မှုများအတွက် ထူးချွန်သောအောင်မြင်မှု So Ishigaki၊ ဂရေဟမ် ဝီဘီ ဆန်ကာတင် Annie Awards ၂ ဖေဖော်ဝါရီ ၂၀၁၉ အန်နီမေးတက်ရုပ်ရှင်ထုတ်လုပ်ခြင်းတွင် ဇာတ်ကောင်ဒီဇိုင်းအတွက် ထူးချွန်သောအောင်မြင်မှု မာစီလိုင်း တန်ဂွေး ဆန်ကာတင် Annie Awards ၂ ဖေဖော်ဝါရီ ၂၀၁၉ အသံသရုပ်ဆောင်မှုအတွက် Annie Award Charlyne Yi ဆန်ကာတင် Golden Reel Awards ၁၆ ဖေဖော်ဝါရီ ၂၀၁၉ ပြဇာတ်မဟုတ်သော အန်နီမေးတက်ရုပ်ရှင်အတွက် ဆု နောက်မျိုးဆက် ဆုရရှိ Kidscreen Awards ၁၃ ဖေဖော်ဝါရီ ၂၀၁၉ အကောင်းဆုံး One-Off၊ အထူး သို့မဟုတ် တီဗွီရုပ်ရှင် Baozou၊ Tangent Animation၊ နက်ဖလစ် ဆန်ကာတင် Kidscreen Awards ၁၃ ဖေဖော်ဝါရီ ၂၀၁၉ Creative Award - အကောင်းဆုံး အန်နီမေးရှင်း နောက်မျိုးဆက် ဆုရရှိ Kidscreen Awards ၁၃ ဖေဖော်ဝါရီ ၂၀၁၉ Creative Award - အကောင်းဆုံးဒီဇိုင်း နောက်မျိုးဆက် ဆုရရှိ မှတ်စုများ ကိုးကား ပြင်ပလင့်ခ် ကဏ္ဍ:၂၀၁၈ ရုပ်ရှင်ဇာတ်ကားများ ကဏ္ဍ:အမေရိကန် ရုပ်ရှင်ဇာတ်ကားများ ကဏ္ဍ:ကနေဒါ ရုပ်ရှင်ဇာတ်ကားများ ကဏ္ဍ:တရုတ် ရုပ်ရှင်ဇာတ်ကားများ ကဏ္ဍ:အင်္ဂလိပ်ဘာသာစကား ရုပ်ရှင်ဇာတ်ကားများ ကဏ္ဍ:တရုတ်ဘာသာစကား ရုပ်ရှင်ဇာတ်ကားများ ကဏ္ဍ:တရုတ် ကာတွန်းရုပ်ရှင်ဇာတ်ကားများ ကဏ္ဍ:အမေရိကန် ကာတွန်းရုပ်ရှင်ဇာတ်ကားများ ကဏ္ဍ:နည်းပညာအကြောင်း ရုပ်ရှင်ဇာတ်ကားများ။
ရခိုင်ပြည်ကွန်မြူနစ်ပါတီ ( CPA ) သည် ရခိုင်ပြည်နယ်တွင် လှုပ်ရှားခဲ့သော ကွန်မြူနစ်ပါတီနှင့် လက်နက်ကိုင် တော်လှန်ရေးအဖွဲ့တစ်ခုဖြစ်သည်။
အလံနီကွန်မြူနစ်ပါတီ (RFCP) မှ ခွဲထွက်ပြီးနောက် ရခိုင် နိုင်ငံရေးခေါင်းဆောင်များဖြစ်သည့် ဦးကျော်ဇံရွှီနှင့် ဗိုလ်မောင်ဟန်တို့ ဦးဆောင်မှုကာ ၁၉၆၂ ခုနှစ်တွင် စတင်တည်ထောင်ခဲ့သည်။
သမိုင်း ၁၉၆၂ ခုနှစ်တွင် ရခိုင်ပြည်နယ် အလံနီကွန်မြူနစ်ပါတီမှ ဒေသဆိုင်ရာ ခေါင်းဆောင်များသည် ဗဟိုကော်မတီ၏ ဦးဆောင်မှုကို မကျေနပ်သဖြင့် ပါတီမှ ခွဲထွက်ရန် ဆုံးဖြတ်ခဲ့သည်။
ဦးကျော်ဇံရွှီနှင့် ဗိုလ်မောင်ဟန်တို့၏ ဦးဆောင်မှုအောက်တွင် ရခိုင်ပြည်ကွန်မြူနစ်ပါတီ (CPA) ကို ထူထောင်ကာ လွတ်လပ်သော မာ့က်စ်ဝါဒီ-လီနင်ဝါဒီ ကို ဆုပ်ကိုင်ခဲ့သည်။
ဗိုလ်ချုပ်ကြီး နေဝင်းက ၁၉၆၂ ခုနှစ်တွင် စစ်အာဏာသိမ်းပြီးနောက် ဗမာပြည်ကွန်မြူနစ်ပါတီ နှင့် RFCP တို့အပါအဝင် အခြားသော ကွန်မြူနစ်ပါတီများအား ရန်ကုန်မြို့ ၌ ငြိမ်းချမ်းရေးဆွေးနွေးရန် ဖိတ်ကြားခဲ့သည်။
ဆိုရှယ်လစ်အစိုးရသစ်၏ လိုက်လျောမှုပေးရန် တွန့်ဆုတ်မှုကြောင့် နောက်ဆုံးတွင် စေ့စပ်ညှိနှိုင်းမှုများ မအောင်မြင်ခဲ့ဘဲ၊ ၁၉၆၃ ခုနှစ် နိုဝင်ဘာလတွင် CPA သည် စစ်တပ်ကို တော်လှန်သော လှုပ်ရှားမှုများ ပြန်လည်စတင်ခဲ့သည်။
၁၉၈၆ ခုနှစ်တွင် CPA သည် မင်းပြားမြို့တွင် ဒေသခံရဲ များနှင့် ပြင်းထန်စွာ ရုန်းရင်းဆန်ခတ်ဖြစ်ပွားခဲ့ပြီး မြို့လယ်ခေါင်ကို ခေတ္တသိမ်းပိုက်ကာ လက်နက်များ နှင့် ငွေသား နှစ်သိန်း ခန့်ကို သိမ်းဆည်းရမိခဲ့သည်။
မင်းပြားမြို့ တိုက်ပွဲကို တုံ့ပြန်သည့်အနေဖြင့် တပ်မတော်က ထိုးစစ်ဆင်ခဲ့ရာ CPA ၏ တိုက်ခိုက်ရေးသမား အများအပြား သေဆုံးခြင်း သလို ဖမ်းဆီးခြင်းခံခဲ့ရသည်။
CPA အဖွဲ့ဝင်များ၏ ဆွေမျိုးများနှင့် ထိုဒေသရှိ ကွန်မြူနစ်စာနာသူဟု သံသယရှိသူများကို ဖမ်းဆီးခဲ့သည်။
ဖမ်းဆီးခံရသူများထဲတွင် အမျိုးသမီးအချို့ကို အာဏာပိုင်များက မုဒိမ်းကျင့်ခဲ့သည်ဟု ဆိုသည်။
CPA ၏ အဖွဲ့ခွဲတစ်ခုသည် ၁၉၉၄ ခုနှစ်တွင် ခွဲထွက်ခဲ့ပြီး အခြားသော တော်လှန်ရေးအဖွဲ့ ၃ ဖွဲ့နှင့် ပေါင်းစည်းကာ ရခိုင်ပြည်အမျိုးသားညီညွတ်ရေးပါတီ (National United Party of Arakan; NUPA) ကို ဖွဲ့စည်းခဲ့သည်။
၂၀၀၄ ခုနှစ်တွင် CPA မှ ကျန်ရစ်သူအချို့သည် CPA ကို ဖျက်သိမ်းကာ NUPA နှင့်ပေါင်းစည်းခဲ့သည်။
ကိုးကား ကဏ္ဍ:ရခိုင်ပြည်နယ် ကဏ္ဍ:မြန်မာ နိုင်ငံရေးပါတီဟောင်းများ။
CITES ဆိုသည်မှာ “The Convention on International Trade in Endangered Species of Wild Fauna and Flora” ၏ အတိုကောက်အမည်ဖြစ်ပြီး မြန်မာဘာသာဖြင့် “မျိုးသုန်းရန်အန္တရာယ်ရှိသော တောရိုင်းတိရစ္ဆာန်နှင့် သစ်ပင်ပန်းမန်များ နိုင်ငံတကာကုန်သွယ်မှုဆိုင်ရာ သဘောတူစာချုပ် အဖွဲ့” ဟု အဓိပ္ပါယ်ရသည်။
ဤသဘောတူညီမှု စာချုပ်သည် မျိုးသုဉ်းလုနီးပါးအန္တရာယ်နှင့် ရင်ဆိုင်နေရသော တောရိုင်းတိရစ္ဆာန်နှင့်သစ်ပင်ပန်းမန် မျိုးစိတ်များအား တရားမဝင်ကုန်သွယ်နေမှုများကို ကာကွယ်တားဆီးပေးခြင်းဖြင့် ထိန်းသိမ်းစောင့်ရှောက်နိုင်စေရန် ရည်ရွယ်၍ နိုင်ငံပေါင်းစုံမှ ပါဝင်လက်မှတ်ရေးထိုးပြီး ချုပ်ဆိုထားသော နိုင်ငံတကာ သဘောတူ စာချုပ်တစ်ခုဖြစ်သည်။
၁၉၆၃ ခုနှစ်တွင် ကျင်းပပြုလုပ်ခဲ့သည့် နိုင်ငံတကာ သဘာဝထိန်းသိမ်းစောင့်ရှောက်ရေး အသင်း၏ အဖွဲ့ဝင်များ အစည်းအဝေး၌ချမှတ်ခဲ့သော ဆုံးဖြတ်ချက်များအပေါ် အခြေခံ၍ စာချုပ်ပါ သဘောတူညီမှုအချက်အလက်များကို ရေးဆွဲထားခြင်းလည်းဖြစ်သည်။
စာချုပ်အား ၁၉၇၃ ခုနှစ်တွင် လက်မှတ်ရေးထိုးချုပ်ဆိုနိုင်ခဲ့ပြီး CITES ၏ သဘောတူညီမှုအချက်များသည် ၁၉၇၅ ခုနှစ်၊ ဇူလိုင်လ ၁ ရက်နေ့မှစတင်ကာ အသက်ဝင်ခဲ့လေသည်။
၎င်း၏ ရည်ရွယ်ချက်မှာ တောရိုင်းတိရိစ္ဆာန်များနှင့် အပင်များ၏ အစိတ်အပိုင်း နမူနာများအား နိုင်ငံတကာ ကုန်သွယ်မှုပြုခြင်းဖြင့် မျိုးစိတ်များ၏ ရှင်သန်မှုအပေါ် ထိခိုက်မှု မရှိစေရန်နှင့်၊ တိရစ္ဆာန်နှင့် အပင် မျိုးစိတ်အရေအတွက်ပေါင်း ၃၅,၀၀၀ ကျော်အတွက် အမျိုးမျိုးသော ကာကွယ်စောင့်ရှောက်မှုများ ရရှိနိုင်စေရန်ဖြစ်သည်။
အကောက်ခွန်နှင့် ကုန်သွယ်ရေးဆိုင်ရာ အထွေထွေသဘောတူညီမှု စာချုပ် (GATT) ပါ အချက်အလက်များအား ချိုးဖောက်ခြင်းမရှိကြောင်းကို သေချာမှုရှိစေရန်အတွက်လည်း စာချုပ်မူကြမ်းရေးဆွဲခြင်း လုပ်ငန်းစဉ်ကာလအတွင်း၌ GATT ၏ အတွင်းရေးမှူးအဖွဲ့နှင့် ဆွေးနွေးတိုင်ပင်ခဲ့ကြသည်။
၂၀၁၈ ခုနှစ်၏ အချက်အလက်များအရ CITES ၏ အထွေထွေအတွင်းရေးမှူးတာဝန်ကို ထမ်းဆောင်နေသူမှာ Ivonne Higuero ဖြစ်သည်။
နောက်ခံသမိုင်းကြောင်းနှင့် လုပ်ငန်းဆောင်တာ CITES သည် လက်ရှိအချိန်ထိ တည်ရှိနေသမျှသော ထိန်းသိမ်းစောင့်ရှောက်ရေးနှင့် ရေရှည်တည်တံ့သော အသုံးပြုမှုဆိုင်ရာ အကြီးမားဆုံးနှင့် ရှေးအကျဆုံးသော သဘောတူညီမှုများထဲမှ တစ်ခုဖြစ်သည်။
ပူးပေါင်းပါဝင်မှုသည် ဆန္ဒအလျောက်ဖြစ်ပြီး သဘောတူညီမှုစာချုပ်တွင် ပါဝင်လက်မှတ်ရေးထိုးထားသည့် နိုင်ငံများအား အဖွဲ့ဝင်များဟု ခေါ်ဆိုသုံးနှုန်းသည်။
CITES သည် အဖွဲ့ဝင်များအပေါ် တရားဝင်ပြဋ္ဌာန်းချက်များဖြင့် စည်းနှောင်ထားသော်လည်း၊ နိုင်ငံအသီးသီး၏ ပြဋ္ဌာန်းထားသော ဥပဒေများအား အစားထိုးစေခြင်း မရှိပေ။
ထိုသို့အစား ၎င်းသည် နိုင်ငံအဆင့်တွင် CITES ၏ သဘောတူညီချက်များကို အကောင်အထည်ဖော်နိုင်စေရန်အတွက် အဖွဲ့ဝင် နိုင်ငံအသီးသီးမှ လေးစားလိုက်နာပြီး ၎င်းနိုင်ငံအသီးသီး၏ ကိုယ်ပိုင်ပြည်တွင်း ဥပဒေများဖြင့် ချမှတ်နိုင်စေမည့် မူဘောင်တစ်ခုကို ပံ့ပိုးပေးထားလေသည်။
မကြာခဏဆိုသလို၊ ပြည်တွင်းဥပဒေ၌ ထည့်သွင်းပြဋ္ဌာန်းခြင်း မပြုလုပ်သော (အထူးသဖြင့် ၎င်းကိုအတည်ပြုခြင်းမပြုသော အဖွဲ့ဝင်များ) သို့မဟုတ် ရာဇဝတ်မှု ကျူးလွန်သော တောရိုင်းတိရိစ္ဆာန် ကုန်သည်များအား ထိရောက်သော အရေးယူမှုများ ပြုလုပ်ခြင်းမရှိသော အဖွဲ့ဝင်များကို တားဆီးပိတ်ပင်သော နည်းလမ်းဖြင့် ပြစ်ဒဏ်ပေးလေ့ရှိသည်။
၂၀၀၂ ခုနှစ်အထိ ကောက်ယူထားသော ကိန်းဂဏန်းများအရ အဖွဲ့ဝင်နိုင်ငံများ၏ ၅၀% သည် စီမံခန့်ခွဲမှုနှင့် သိပ္ပံဆိုင်ရာ အာဏာပိုင်များ ခန့်ထားခြင်း၊ CITES ကို ချိုးဖောက်ခြင်းဖြစ်စေသော ကုန်သွယ်မှုများအား ဥပဒေပြဋ္ဌာန်း၍ တားမြစ်ခြင်း၊ ထိုကဲ့သို့သော ကုန်သွယ်မှုများအတွက် ပြစ်ဒဏ်များ သတ်မှတ်ပြဋ္ဌာန်းခြင်းနှင့် အစိတ်အပိုင်း နမူနာများ သိမ်းဆည်းခြင်းဆိုင်ရာ ဥပဒေများ ပြဋ္ဌာန်းခြင်းဟူသော အဓိကအချက် (၄)ခုတွင် တစ်ခု (သို့) ၎င်းထက်ပို၍ပင် ပြုလုပ်ရန် ပျက်ကွက်ကြောင်း သိရ၏။
Reeve, Policing International Trade in Endangered Species: The CITES Treaty and agreement. London: Earthscan, 2000. သဘောတူညီချက်များ စာချုပ်ချုပ်ဆိုသော အဖွဲ့ဝင်နိုင်ငံများ။
ဂရင်းလန်းသည် ဒိန်းမတ်နိုင်ငံမှတဆင့် CITES စည်းမျဉ်းများနှင့် အကျုံးဝင်သည်။
၁၉၇၃ ခုနှစ် မတ်လ ၃ ရက်နေ့တွင် ဝါရှင်တန်ဒီစီ၊ အမေရိကန်ပြည်ထောင်စု၊ ဝါရှင်တန်ဒီစီတွင် နိုင်ငံပေါင်း ၈၀ မှ ကိုယ်စားလှယ်များ၏ အစည်းအဝေး၌ သဘောတူညီချက် စာသားကို အပြီးသတ်ခဲ့ကြသည်။
ထို့နောက် ၁၉၇၄ ဒီဇင်ဘာ ၃၁ ရက်အထိ လက်မှတ်ရေးထိုးနိုင်ရန် ဖိတ်ခေါ်ခဲ့သည်။
၁၀ ခုမြောက် အဖွဲ့ဝင်၏ လက်မှတ်ရေးထိုးမှုအပြီး ၁၉၇၅ ခုနှစ်၊ ဇူလိုင်လ ၁ ရက်နေ့တွင် အသက်ဝင်ခဲ့သည်။
သဘောတူစာချုပ်ကို လက်မှတ်ရေးထိုးသော နိုင်ငံများသည် သဘောတူညီခြင်း၊ လက်ခံခြင်း သို့မဟုတ် အတည်ပြုခြင်းအားဖြင့် အဖွဲ့ဝင်များ ဖြစ်လာကြသည်။
၂၀၀၃ နှစ်ကုန်၌ လက်မှတ်ရေးထိုးထားသည့် နိုင်ငံများအားလုံးသည် အဖွဲ့ဝင်များဖြစ်လာခဲ့သည်။
လက်မှတ်မထိုးထားသောနိုင်ငံများသည်လည်း သဘောတူစာချုပ်အဖွဲ့သို့ ပါဝင်ခြင်းဖြင့် အဖွဲ့ဝင်များဖြစ်လာနိုင်သည်။
၂၀၁၆ ခုနှစ် အောက်တိုဘာလအထိ ညီလာခံတွင်ပါဝင်သည့် နိုင်ငံပေါင်းမှာ ၁၈၂ နိုင်ငံဖြစ်ပြီး ဥရောပသမဂ္ဂပါ ထည့်သွင်းရေတွက်ပါက အဖွဲ့ဝင်အရေအတွက်မှာ ၁၈၃ ဖြစ်သည်။
ကုန်သွယ်မှုဆိုင်ရာ စည်းမျဉ်း CITES သည် အချို့သော ထိန်းချုပ်မှုများတွင် ရွေးချယ်ထားသော မျိုးစိတ် နမူနာနှင့် ဆက်စပ်အစိတ်အပိုင်းများကို ထိန်းချုပ်မှုအောက်၌ နိုင်ငံတကာ ကုန်သွယ်မှုအား ပြုလုပ်စေသည်။
ကွန်ဗင်းရှင်းမှ လွှမ်းခြုံထားသော ပင်လယ်မှ သွင်းကုန်၊ ပို့ကုန်၊ ပြန်လည်တင်ပို့ခြင်းနှင့် မိတ်ဆက်ခြင်း အားလုံးကို လိုင်စင်စနစ်ဖြင့်သာ ခွင့်ပြုရမည်ဖြစ်သည်။
သဘောတူညီချက် အပိုဒ် ၉ တွင်ပါဝင်သော စီမံခန့်ခွဲမှုဆိုင်ရာနှင့် သိပ္ပံဆိုင်ရာ အာဏာပိုင်များ ဟူသော ကိစ္စရပ်နှင့်စပ်လျဉ်း၍ အဖွဲ့ဝင်အသီးသီးသည် အဆိုပါ လိုင်စင်စနစ်အား စီမံခန့်ခွဲရန် တာဝန်ခံ အဖွဲ့တစ်ခု သို့မဟုတ် ၎င်းထက်ပိုသော စီမံခန့်ခွဲရေး အာဏာပိုင်အဖွဲ့များနှင့် CITES တွင် ထည့်သွင်းဖော်ပြထားသော မျိုးစိတ်များ ကုန်သွယ်မှုပြုခြင်း အဆင့်အတန်းအပေါ် သက်ရောက်မှုများကို အကြံပေးနိုင်ရန်အတွက် သိပ္ပံပညာရပ်ဆိုင်ရာ အာဏာပိုင်အဖွဲ့ တစ်ခု သို့မဟုတ် ၎င်းထက်ပိုသော အာဏာပိုင်အဖွဲ့များကို သတ်မှတ်ပေးရမည်ဖြစ်သည်။
နောက်ဆက်တွဲများ အကြမ်းဖျင်းအားဖြင့် တိရစ္ဆာန်မျိုးစိတ် ၅၀၀၀ နှင့် အပင်မျိုးစိတ် ၂၉၀၀၀ ခန့်ကို နိုင်ငံတကာ ကုန်သွယ်မှုမှတဆင့် အလွန်အကျွံ အမြတ်ထုတ်မှုများမှ ကာကွယ်ထားသည်။
ကာကွယ်ထားသော မျိုးစိတ်များ သို့မဟုတ် အကောင်ဦးရေများသည် ရေးဆွဲဖော်ပြထားသော စာရင်း (၃)ခုအနက် တစ်ခုခုထဲတွင် ပါဝင်ကြပြီး ၎င်းစာရင်းများအား နောက်ဆက်တွဲများဟုခေါ်ဆိုလေသည်။
မျိုးစိတ် သို့မဟုတ် လူဦးရေစာရင်းပါ နောက်ဆက်တွဲသည် ၎င်းအတွက် ခြိမ်းခြောက်မှုအတိုင်းအတာနှင့် ကုန်သွယ်မှုနှင့် သက်ဆိုင်သည့် ထိန်းချုပ်မှုများကို ထင်ဟပ်စေသည်။
နောက်ဆက်တွဲ - ၁ () နောက်ဆက်တွဲ - ၁ တွင်ပါဝင်သော မျိုးစိတ် ၁၂၀၀ ခန့်သည် မျိုးသုဉ်းရန် ခြိမ်းခြောက်ခံနေရသော မျိုးစိတ်ဖြစ်ပြီး ကုန်သွယ်မှုကြောင့် ထိခိုက်နိုင်သည်။
ဤမျိုးစိတ်များ၏ တောရိုင်းဖမ်းမိနမူနာများအား ကူးသန်းရောင်းဝယ်ခြင်းသည် တရားမဝင် ကုန်သွယ်မှုအဖြစ် သတ်မှတ်သည် (ခြွင်းချက်လိုင်စင်ရ အခြေအနေများတွင်သာ ခွင့်ပြုသည်)။
နောက်ဆက်တွဲ - ၁ ပါ မျိုးစိတ်များ၏ မွေးမြူထားသော တိရစ္ဆာန်များ သို့မဟုတ် စိုက်ပျိုးထားသော အပင်များကိုမူ နောက်ဆက်တွဲ - ၂ (Appendix II) စာရင်းဝင်အနေဖြင့်သာ ထည့်သွင်းစဉ်းစားသည်။
ဦးရေတစ်ခုစီ၏ တင်ပို့မှုသည် တောရိုင်းတွင် ရှင်သန်နေသော အရေအတွက်အပေါ် ဆိုးရွားစွာ မထိခိုက်စေကြောင်း သေချာမှုရှိစေရန် တင်ပို့သည့်နိုင်ငံ၏ သိပ္ပံပညာဆိုင်ရာ အာဏာပိုင်အဖွဲ့သည် ထိခိုက်မှုမရှိကြောင်း ရှာဖွေတွေ့ရှိမှုသက်သေပြရမည်ဖြစ်သည်။
ယင်းမျိုးစိတ်များအား ကုန်သွယ်မှုပြုရန် တင်ပို့ခွင့်ရော တင်သွင်းခွင့်ပါ ခွင့်ပြုချက် ပါမစ် လိုအပ်သည်။
တင်သွင်းသည့် နိုင်ငံအနေဖြင့် ၎င်းမျိုးစိတ် နမူနာများကို လုံလောက်စွာ ပြုစုစောင့်ရှောက်နိုင်မှုရှိကြောင်းကို တင်သွင်းမှု ခွင့်ပြုချက် ပါမစ်ကို အာမခံထား၍ သက်သေပြရမည်ဖြစ်သည်။
နောက်ဆက်တွဲ - ၂ () နောက်ဆက်တွဲ - ၂ တွင် ပါဝင်သည့် မျိုးစိတ် ၂၁၀၀၀ ခန့်သည် မျိုးသုဉ်းရန် ခြိမ်းခြောက်မှု မရှိသေးကြောင်း သေချာသော မျိုးစိတ်များဖြစ်သော်လည်း ယင်းမျိုးစိတ်များတွင် ရောင်းဝယ်ဖောက်ကားမှုဆိုင်ရာ တင်းကျပ်သော စည်းမျဉ်းစည်းကမ်းများကို မလိုက်နာပါက တောရိုင်း မျိုးစိတ်များ၏ ရှင်သန်မှုနှင့် သဟဇာတမဖြစ်သော အသုံးချမှုမှ ကင်းဝေးနိုင်မည်ဖြစ်သည်။
ထို့အပြင် နောက်ဆက်တွဲ - ၂ သည် နောက်ဆက်တွဲများထဲသို့ စာရင်းသွင်းထားပြီးဖြစ်သည့် မျိုးစိတ်များနှင့် ဆင်တူသော မျိုးစိတ်များကိုပါ ထည့်သွင်းနိုင်သည်။
နောက်ဆက်တွဲ - ၂ မျိုးစိတ်များ၏ နမူနာများနှင့် ထွက်ကုန်များကို အပြည်ပြည်ဆိုင်ရာ ကုန်သွယ်မှုပြုရာတွင် ပို့ကုန် ခွင့်ပြုချက် သို့မဟုတ် ပြန်လည်တင်ပို့ခြင်း အသိအမှတ်ပြုလက်မှတ်ဖြင့် ခွင့်ပြုနိုင်သည်။
လက်တွေ့တွင် နောက်ဆက်တွဲ - ၂ စာရင်းဝင် တိရစ္ဆာန်များအား နှစ်စဉ် ဦးရေပမာဏ သိန်းနှင့်ချီ၍ ရောင်းဝယ်ဖောက်ကားကြသည်။
CITES လက်အောက်ရှိ ဤမျိုးစိတ်များအတွက် တင်သွင်းခွင့် မလိုအပ်သော်လည်း အချို့သော အဖွဲ့ဝင် နိုင်ငံများ၏ တင်းကျပ်စွာ ပြဋ္ဌာန်းထားသော ပြည်တွင်း ဥပဒေများကြောင့် တင်သွင်းမှု ခွင့်ပြုချက် ပါမစ် လိုအပ်သည်။
တင်ပို့သည့် အဖွဲ့ဝင် နိုင်ငံမှလည်း ပျက်စီးမှုမရှိကြောင်း ဖော်ပြချက်နှင့် တင်ပို့မှု ခွင့်ပြုမိန့် လိုအပ်သည်။
နောက်ဆက်တွဲ - ၃ () နောက်ဆက်တွဲ - ၃ တွင် ပါဝင်သော မျိုးစိတ်အရေအတွက် ၁၇၀ ခန့်ရှိပြီး ၎င်းတို့မှာ အဖွဲ့ဝင်နိုင်ငံတစ်ခုမှ မျိုးစိတ်တစ်ခုနှင့်ပတ်သက်သော ကုန်သွယ်မှုများကို ထိန်းချုပ်ရန်အတွက် အခြားသောအဖွဲ့ဝင် နိုင်ငံများထံသို့ အကူအညီပေးရန် တောင်းဆိုမှုများအား စာရင်းသွင်းထားခြင်းဖြစ်သည်။
၎င်းမျိုးစိတ်များသည် ကမ္ဘာလုံးဆိုင်ရာ မျိုးသုဉ်းမှု အန္တရာယ်ကျရောက်နေခြင်းမရှိပေ။
အဖွဲ့ဝင်နိုင်ငံအားလုံးတွင် အဆိုပါမျိုးစိတ်များကို သင့်လျော်သော ပို့ကုန်ပါမစ်နှင့် မျိုးစိတ်စာရင်းပြုစုထားသော အဖွဲ့ဝင်နိုင်ငံ၏ လက်မှတ်ဖြင့်သာ ကုန်သွယ်မှုကို ခွင့်ပြုသည်။
အစည်းအဝေး ကျင်းပမှုများ အကြိမ်မြောက်မြို့နိုင်ငံရက်စွဲCoP 1Bern၂ – ၆ နိုဝင်ဘာ ၁၉၇၆CoP 2San José၁၉ – ၃၀ မတ် ၁၉၇၉CoP 3နယူးဒေလီမြို့၂၅ ဖေဖော်ဝါရီ – ၈ မတ် ၁၉၈၁CoP 4Gaborone၁၉ – ၃၀ ဧပြီ ၁၉၈၃CoP 5ဗျူနိုအေးရိစ်မြို့၂၂ ဧပြီ – ၃ မေ ၁၉၈၅CoP 6အော့တဝမြို့၁၂ – ၂၄ ဇူလိုင် ၁၉၈၇CoP 7Lausanne၉ – ၂၀ အောက်တိုဘာ ၁၉၈၉CoP 8ကျိုတိုမြို့၂ – ၁၃ မတ် ၁၉၉၂CoP 9Fort Lauderdale၇ – ၁၈ နိုဝင်ဘာ ၁၉၉၄CoP 10ဟာရာ့ရီမြို့၉ – ၂၀ ဇွန် ၁၉၉၇CoP 11Gigiri၁၀ – ၂၀ ဧပြီ ၂၀၀၀CoP 12ဆန်တီယာဂိုမြို့၃ – ၁၅ နိုဝင်ဘာ ၂၀၀၂CoP 13ဘန်ကောက်မြို့၂ – ၁၄ အောက်တိုဘာ ၂၀၀၄CoP 14ဟိတ်မြို့တော်၃ – ၁၅ ဇွန် ၂၀၀၇CoP 15ဒိုဟာမြို့၁၃ – ၂၅ မတ် ၂၀၁၀CoP 16ဘန်ကောက်မြို့၃ – ၁၄ မတ် ၂၀၁၃CoP 17ဂျိုဟန္နက်စဗတ်မြို့၂၄ စက်တင်ဘာ – ၅ အောက်တိုဘာ ၂၀၁၆CoP 18ဂျနီဗာမြို့၁၇ – ၂၈ ဩဂုတ် ၂၀၁၉CoP 19ပနားမားမြို့တော်၁၄ – ၂၅ နိုဝင်ဘာ ၂၀၂၂CoP 20စမာကန်မြို့၂၅ နိုဝင်ဘာ - ၆ ဒီဇင်ဘာ ၂၀၂၅ လာမည့် အစည်းအဝေးများစာရင်းသည် CITES ပြက္ခဒိန်တွင် ဖော်ပြပေးသည်။
ဆယ့်ခုနစ်ကြိမ်မြောက် ပါတီများညီလာခံ (CoP 17) တွင် နမီးဘီးယားနိုင်ငံနှင့် ဇင်ဘာဘွေနိုင်ငံတို့သည် နောက်ဆက်တွဲ-၂ တွင် ထည့်သွင်းဖော်ပြထားသည့် ဆင်နှင့်ပတ်သက်သည့် စာရင်းများကို ပြင်ဆင်ရန် အဆိုပြုချက်များ တင်သွင်းခဲ့ကြသည်။
၎င်းတို့အနေဖြင့် ယင်းအစား ဆင်စွယ်အပါအဝင် ဆင် နှင့်ပတ်သက်သည့် နမူနာအစိတ်အပိုင်းများကို ထိန်းချုပ်ကန့်သတ်မှုဖြင့် ကူးသန်းရောင်းဝယ်မှုပြုလုပ်ရန် ဆန္ဒရှိကြသည်။
စည်းကြပ်ထိန်းချုပ်မှုဖြင့်ပြုလုပ်မည့် ကုန်သွယ်မှုမှရရှိသော အမြတ်ငွေများကို ဆင်ထိန်းသိမ်းရေးနှင့်ကျေးလက်ဒေသဖွံ့ဖြိုးရေးအတွက် အသုံးပြုနိုင်ကြောင်း ၎င်းတို့က စောဒကတက်ခဲ့ကြသည်။
သို့သော်လည်း အဆိုပြုချက်နှစ်ခုစလုံးကို အမေရိကန်နှင့် အခြားနိုင်ငံများက ကန့်ကွက်ခဲ့ကြသည်။
ကိုးကား နောက်ထပ်ဖတ်ရန် Oldfield, S. and McGough, N. (Comp.) ၂၀၀၇ ခုနှစ်။
ရုက္ခဗေဒဥယျာဉ်များအတွက် CITES လက်စွဲစာစောင်: အင်္ဂလိပ်ဘာသာဖြင့်၊ စပိန်ဘာသာဖြင့် ၊ အီတလီဘာသာဖြင့်။
ငါ့အတွေးများဟာတိတ်ဆိတ် () သည် ဒါရိုက်တာ အန်တိုနီယို လုခစ်ခ်ျ ရိုက်ကူးပြီး ၂၀၁၉ ခုနှစ်က ထွက်ရှိခဲ့သည့် ယူကရိန်း အချစ်ဟာသရုပ်ရှင်တစ်ပုဒ်ဖြစ်သည်။
၂၀၁၉ ခုနှစ်၊ ဇူလိုင်လ (၄) ရက်နေ့တွင် ကာလိုဗီဗာရီ နိုင်ငံတကာရုပ်ရှင်ပွဲတော်၌ ပထမဆုံးစတင်ပြသခဲ့ပြီး အကဲဖြတ်တို့၏အထူးဆုကို ရရှိခဲ့သည်။
ယူကရိန်းနိုင်ငံတွင် ၂၀၂၀ ပြည့်နှစ်၊ ဇန်နဝါရီလ (၁၆) ရက်နေ့တွင် ရုံတင်ပြသခဲ့ပြီး၊ ခုနစ်ပတ်အတွင်း ယူကရိန်းရစ်ဗ်နီးယား ၁၀ သန်းကျော် ရရှိခဲ့သည်။
ယူကရိန်းရုပ်ရှင်လောကသမိုင်း၌ အကောင်းဆုံး ရုပ်ရှင် ၁၀၀ စာရင်းဝင်လည်းဖြစ်သည်။
ဇာတ်လမ်း အဓိကဇာတ်ကောင် အသံပိုင်းအင်ဂျင်နီယာ ဂီတသမားတစ်ဦးနှင့် သူ့အမေတို့ကြားက ပြဿနာကို ဇာတ်လမ်းပြု ပုံဖော်ထားခြင်းဖြစ်သည်။
သရုပ်ဆောင်များ Andriy Lidahovskiy — Vadim, sound engineer Irma Vitovska-Vantsa — Vadim's mom, taxi driver in Uzhhorod ထုတ်လုပ်ရေး ၂၀၁၇ ခုနှစ်၊ ဇွန်လတွင် ယူကရိန်း နိုင်ငံတော်ရုပ်ရှင်အေဂျင်စီက ကျင်းပသည့် (၁၀)ကြိမ်မြောက် ဒါဇခီနိုပြိုင်ပွဲ၌ အနိုင်ရရှိခဲ့သည်။
Держкіно оголосило переможців Десятого пітчингу. ДМ, 30 червня 2017 ခန့်မှန်းကုန်ကျစရိတ် ရစ်ဗ်နီးယား ၉ ဒသမ ၂ သန်းအနက် ၈ ဒသမ ၉ သန်းကို နိုင်ငံတော်ရန်ပုံငွေအဖြစ် ထောက်ပံ့ခံရသည်။
၂၀၁၈ ခုနှစ်၊ မတ်လတွင် ရိုက်ကူးရေးစတင်ပြီး ကီးယက်မြို့၊ ကာပေသီယန်တောင်တန်း၊ ဇခါပတ်တီးယားပြည်နယ်တို့တွင် သွားရောက်ရိုက်ကူးခဲ့သည်။
ဖြန့်ချိရေး ရုပ်ရှင်ပွဲတော် ၂၀၁၉ ခုနှစ်၊ ဇူလိုင်လ (၄) ရက်နေ့တွင် ကာလိုဗီဗာရီ နိုင်ငံတကာရုပ်ရှင်ပွဲတော်၌ ပထမဆုံးစတင်ပြသခဲ့ခြင်းဖြစ်ပြီး အကဲဖြတ်တို့၏အထူးဆုကို ရရှိခဲ့သည်။
ယူကရိန်းနိုင်ငံတွင်း၌ အိုဒဲဆာ နိုင်ငံတကာရုပ်ရှင်ပွဲတော်တွင် ပြသခဲ့ပြီး လူကြိုက်အများဆုံးဆု၊ အကောင်းဆုံး ယူကရိန်းရုပ်ရှင်ဆု၊ အကောင်းဆုံး အမျိုးသားဇာတ်ဆောင်ဆုများ ရရှိခဲ့သည်။
ရုံတင်ပြသခြင်း ၂၀၂၀ ပြည့်နှစ်၊ ဇန်နဝါရီလ (၁၆) ရက်နေ့တွင် ယူကရိန်းနိုင်ငံအတွင်း ရုံတင်ပြသခဲ့သည်။
အပြည်ပြည်ဆိုင်ရာ အမျိုးသမီးများနေ့အထိမ်းအမှတ်အဖြစ်၂၀၂၀ ပြည့်နှစ်၊ မတ်လ (၅) ရက်နေ့တွင် ရုပ်ရှင်အခွေကို ဖြန့်ချိခဲ့သည်။
ဝင်ငွေရရှိမှု ယူကရိန်းနိုင်ငံတစ်ဝန်းရှိ ရုပ်ရှင်ရုံ ၉၁ ရုံ၌ ရုံတင်ပြသခဲ့ရာ ၂၀၂၀ ပြည့်နှစ်၊ ဇန်နဝါရီလ (၁၆) ရက်နေ့မှ (၂၂) ရက်နေ့အထိ ပထမရက်သတ္တပတ်အတွင်း ကြည့်ရှုသူ ၂၉၀၀၀ ဦးအထိရှိခဲ့ပြီး ဝင်ငွေ ရစ်ဗ်နီးယား ၂ ဒသမ ၈ သန်းနီးပါး ရရှိခဲ့သည်။
ဒုတိယရက်သတ္တပတ်တွင် ရုပ်ရှင်ရုံ ၇၄ ရုံ၌ ရုံတင်ပြသခဲ့ပြီး ကြည့်ရှုသူ ၅၂၃၀၀ နှင့် ဝင်ငွေ ၅ သန်း ရရှိခဲ့သည်။
Бокс-офіс України №4 (2020) ကိုးကား ပြင်ပလင့်ခ်များ My Thoughts Are Silent on the website of the Ukrainian distributor Arthouse Traffic ကဏ္ဍ:၂၀၁၉ ရုပ်ရှင်ဇာတ်ကားများ ကဏ္ဍ:ယူကရိန်း ရုပ်ရှင်ဇာတ်ကားများ ကဏ္ဍ:ယူကရိန်းဘာသာစကား ရုပ်ရှင်ဇာတ်ကားများ။
ဂွတ်ဘိုင် ဂိုလိုဗင် () ဒါရိုက်တာ မက်သယူး ဂရီမာဒ် ရိုက်ကူးပြီး ၂၀၁၉ ခုနှစ်က ထွက်ရှိခဲ့သည့် ကနေဒါ ရုပ်ရှင်ဇာတ်လမ်းတိုတစ်ပုဒ်ဖြစ်သည်။
အဓိကဇာတ်ဆောင်အဖြစ် အိုလက်ဆန်ဒါ ရူဒင်းစကီးက ဖခင်သေဆုံးပြီးနောက် နိုင်ငံသစ်တစ်ခုသို့ ပြောင်းရွှေ့နေထိုင်ရန် စဉ်းစားနေသူ ယူကရိန်း လူငယ် အီယန် ဂိုလိုဗင်အဖြစ် ပါဝင်သရုပ်ဆောင်ထားသည်။
Artur Korniienko, "Film critic: Ukraine you’d never leave in flashy ‘Goodbye Golovin’ short". Kyiv Post, October 13, 2020. ၂၀၁၉ ခုနှစ်က ကျင်းပသည့် Abitibi-Témiscamingue နိုင်ငံတကာရုပ်ရှင်ပွဲတော်တွင် ပထမဆုံး ပြသခဲ့ပြီး Prix SPIRA အကဲဖြတ်အဖွဲ့ဝင်များထံမှ မှတ်ချက်ကောင်းများရရှိခဲ့သည်။
Jean-François Vachon, "Le cinéma régional triomphe au FCIAT". Le Citoyen, October 31, 2019. ထို့နောက် ၂၀၂၀ ဘာလင်ရုပ်ရှင်ပွဲတော်တွင် ထပ်မံပြသခဲ့ရာတွင်လည်း Generation 14plus အကဲဖြတ်များထံမှလည်း ချီးကျူးမှုများရရှိခဲ့သည်။
"Deux courts métrages québécois récompensés à la Berlinale". Ici Radio-Canada, February 29, 2020. ၂၀၂၁ ပလိန်းအေကန်ပွဲတော်တွင် ပြသခဲ့ရာ အထူးဆုကြီးကို ဆွတ်ခူးခဲ့သည်။
Éric Moreault, "Goodbye Golovin remporte le grand prix Plein(s) écran(s)". Le Soleil, January 23, 2021. (၉) ကြိမ်မြောက် ကနေဒါရုပ်ရှင်ဆုပေးပွဲ၌ အကောင်းဆုံးဇာတ်လမ်းတိုဆုအတွက်လည်းကောင်း၊ (၂၂) ကြိမ်မြောက် ကွီဘက်ရုပ်ရှင်ဆုပေးပွဲ၌ အကောင်းဆုံးရုပ်ရှင်တိုဆုအတွက်လည်းကောင်းJean-François Vandeuren, "La déesse des mouches à feu part en tête des nominations du Gala Québec Cinéma 2021". Showbizz.net, April 26, 2021.ဆန်ခါတင်ဇာတ်ကားအဖြစ် ရွေးချယ်ခံရသည်။
ကိုးကား ပြင်ပလင့်ခ်များ ကဏ္ဍ:၂၀၁၉ ရုပ်ရှင်ဇာတ်ကားများ ကဏ္ဍ:ကနေဒါ ရုပ်ရှင်ဇာတ်ကားများ ကဏ္ဍ:ရုရှားဘာသာစကား ရုပ်ရှင်ဇာတ်ကားများ။
အိန္ဒိယပရီးမီးယားလိဂ် () သည် အိန္ဒိယမြို့ကြီးဆယ်မြို့မှ ဆယ်သင်းဖြင့် ဝင်ရောက်ယှဉ်ပြိုင်သည့် ပရော်ဖက်ရှင်နယ် အမျိုးသား ခရစ်ကတ်လိဂ်တစ်ခုဖြစ်သည်။
အဆိုပါလိဂ်အား အိန္ဒိယနိုင်ငံရှိ ခရစ်ကတ်အတွက် ထိန်းချုပ်ရေးဘုတ်အဖွဲ့ မှ 2007 ခုနှစ်တွင် တည်ထောင်ခဲ့သည်။
IPL သည် ကမ္ဘာ့အကြီးဆုံး ခရစ်ကတ်လိဂ်ဖြစ်ပြီး 2014 ခုနှစ်တွင် အားကစားလိဂ်အားလုံးတွင် အဆင့်ခြောက်နေရာရှိသည်။
2010 ခုနှစ်တွင် IPL သည် YouTube တွင် တိုက်ရိုက်ထုတ်လွှင့်သည့် ကမ္ဘာ့ပထမဆုံး အားကစားပွဲ ဖြစ်လာခဲ့သည်။
2019 ခုနှစ်တွင် IPL ၏အမှတ်တံဆိပ်တန်ဖိုးသည် US$ 6.3 ဘီလီယံဖြစ်သည်။
right|thumb|ကာဗာရှိ ကျောက်နက်တော်၏ ပုံတော် ကျောက်နက်တော် (, , 'ကျောက်တုံးမည်း') တနည်းအားဖြင့် ကျောက်တုံးမည်းဟုခေါ်သော အရာသည် ဆော်ဒီအာရေဗျနိုင်ငံ၊ မက္ကာရှိ ကျောင်းတော်ကြီး၏ အလယ်တွင် ရှေးကတည်းကတည်ဆောက်ထားသည့်ကာဗာခေါ်သည့် ဥပေါသထအဆောင်အအုံ အရှေ့ဘက်တွင် ထားရှိထားပါသည်။
အာဒံနှင့် ဧဝတို့လက်ထက်ကတည်းက အရာဖြစ်၍အစ္စလာမ်ဘာသာဝင်တို့ တန်ဖိုးထားသည့် အရာဖြစ်သည်။
. အစ္စလာမ်အယူဝါဒစတင်ခြင်းခေတ်မတိုင်မီက ကာဗာကျောက်တုံးတော်အား ကြည်ညိုကြသည်။